**Anexă**

 **la Hotărârea nr. 45/2023**

 ROMÂNIA ROMÂNIA

 INSTITUTUL ONCOLOGIC JUDEȚUL CLUJ

 „PROF. DR. ION CHIRICUȚĂ” CONSILIUL JUDEŢEAN

 CLUJ-NAPOCA

 NR...............DIN............................... NR.............DIN..........................

**PROTOCOL DE COLABORARE**

Încheiat în temeiul art. 173 alin. (5) lit. c) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

**încheiat între**

**ARTICOLUL 1. PĂRȚILE:**

**INSTITUTUL ONCOLOGIC ”PROF. DR. ION CHIRICUȚĂ” CLUJ-NAPOCA**, cu sediul în Municipiul Cluj-Napoca, strada Republicii nr. 34-36, cod fiscal 4547125, cont trezorerie RO73TREZ23F660601200403X, reprezentat legal prin Șef Lucrări Dr. Ioan-Cătălin Vlad, având funcția de manager și doamna Ec. Anca Burca, având funcția de director financiar-contabil, în calitate de parte,

și

**JUDEŢUL CLUJ**, prin Consiliul Județean Cluj, cu sediul în Municipiul Cluj-Napoca, Calea Dorobanţilor nr. 106, Judeţul Cluj, titular al codului de înregistrare fiscală nr. 4288110 şi al contului nr. RO06TREZ21624510220XXXXX deschis la Trezoreria Municipiului Cluj-Napoca, reprezentat legal prin domnul Alin Tișe, având funcția de președinte, în calitate de parte;

au decis încheierea prezentului protocol de colaborare (denumit în continuare Protocol).

**ARTICOLUL 2. SCOPUL PROTOCOLULUI:**

În vederea realizării Proiectului POCU SMIS 140501 „Fii responsabilă de sănătatea ta – programe regionale de prevenție, depistare precoce, diagnostic și tratament precoce al cancerului de col uterin – etapa II – Regiunea Nord Vest”, implementat de Institutul Oncologic „Prof. Dr. Ion Chiricuța” Cluj-Napoca, prin Programul Operaţional Capital Uman 2014-2020, cod SMIS 140501, părțile consimt să desfășoare activități care au ca scop creșterea accesului populației la servicii de prevenție, diagnostic și tratament pentru cancerul de col uterin, prin intervenții de screening organizat.

Totodată, cu scopul realizării Proiectului POCU SMIS 136480 „Fii responsabilă de sănătatea ta – programe regionale de prevenție, depistare precoce, diagnostic și tratament precoce al cancerului de sân – etapa II – Regiunile de Dezvoltare: Nord-Vest, Vest”, derulat de Institutul Oncologic „Prof. Dr. Ion Chiricuță” Cluj-Napoca, prin Programul Operaţional Capital Uman 2014-2020, cod SMIS 136480, părțile consimt, de asemenea, desfășurarea unor activități care vizează creșterea numărului de persoane care beneficiază de programe de sănătate și de servicii orientate către prevenție, depistare precoce (screening), diagnostic și tratament precoce pentru cancerul de sân.

**ARTICOLUL 3. OBLIGAŢIIlE PĂRȚILOR:**

**3.1. Obligaţiile Institutului Oncologic „Prof. Dr. Ion Chiricuță” Cluj-Napoca sunt:**

a) de a asigura personal medical specializat pentru realizarea procedurilor de specialitate;

b) de a realiza materialele informative aferente proiectelor;

c) de a asigura infrastructura necesară efectuării la standardele de calitate necesare a prelevării, interpretării testelor, transmiterii rezultatelor și referirea la tratament a persoanelor de sex feminin depistate cu leziuni, precum și de a asigura infrastructura necesară realizării activității de testare mamografică;

1

d) de a respecta, conform legislaţiei în vigoare, principiul confidenţialităţii în implementarea activităţilor desfăşurate în comun cu județul Cluj, prin Consiliul Judeţean Cluj;

e) de a contribui la mediatizarea acțiunilor organizate în comun cu județul Cluj, prin Consiliul Judeţean Cluj şi de a menţiona pe parcursul tuturor acţiunilor şi în colaborarea cu partenerii media, sprijinul Consiliului Judeţean Cluj;

f) de a include însemnele distinctive ale județului Cluj pe materialele promoționale realizate după momentul semnării prezentului protocol, și respectând Ghidul de finanțare / Manualul de Identitate Vizuală impus de Ghid;

g) de a distribui materialele de informare către publicul țintă.

**3.2. Obligaţiile Județului Cluj, prin Consiliului Judeţean Cluj sunt următoarele:**

* **În vederea realizării proiectului „Fii responsabilă de sănătatea ta – programe regionale de prevenție, depistare precoce, diagnostic și tratament precoce al cancerului de col uterin – etapa II – Regiunea Nord Vest”:**

a) de a promova proiectul și, implicit, rețeaua de testare existentă la nivelul județului Cluj, prin canalele proprii de promovare, cu materiale puse la dispoziție de către Institutul Oncologic „Prof. Dr. Ion Chiricuță” Cluj-Napoca;

b) de a promova proiectul inclusiv prin afișarea materialelor de promovare la sediile instituțiilor subordonate Consiliului Județean Cluj;

c) de a facilita dialogul dintre Institutul Oncologic „Prof. Dr. Ion Chiricuță” Cluj-Napoca și societățile comerciale din județul Cluj, inclusiv prin intermediul Parcurilor Industriale Tetarom, în vederea organizării de sesiuni de testare gratuită;

d) de a facilita dialogul cu unitățile administrativ-terioriale din județul Cluj pentru dismeninarea materialelor de promovare a rețelei existente de centre de testare, precum și pentru posibilitatea de organizare de sesiuni de testare pentru beneficiarele eligible din localitățile componente;

e) de a pune la dispoziția Institutului Oncologic „Prof. Dr. Ion Chiricuță” Cluj-Napoca, în mod gratuit, în perioada rămasă pentru desfășurarea proiectului, respectiv de la 01.03.2023 la 31.12.2023, a unor spații care pot fi transformate în puncte de recoltare, respectiv cabinetul medical în suprafață utilă totală de 44,59 mp și suprafețe comune de 11,55 mp situat în municipiul Cluj-Napoca, pe strada Horea nr. 40, la parter, precum și două cabinete situate în incinta Cluj Arena;

f) de a asigura cheltuielile de funcționare, respectiv costul utilităților, pentru aceste puncte de recoltare înființate în spații aflate în proprietatea județului Cluj;

g) de a respecta, conform legislaţiei naţionale, principiul confidenţialităţii în implementarea proiectelor şi activităţilor desfăşurate în comun cu Institutul Oncologic „Prof. Dr. Ion Chiricuță” Cluj-Napoca;

h) suplimentar, poate să sprijine echipele mobile ale Institutului Oncologic „Prof. Dr. Ion Chiricuță” Cluj-Napoca, din cadrul proiectului, în vederea informării, mobilizării femeilor cu vârsta cuprinsă între 24 și 64 de ani, angajate în cadrul Consiliului Județean Cluj și în cadrul instituțiilor subordonate acestuia, pentru a participa la efectuarea testelor Babeș-Papanicolau și HPV pentru prevenirea și depistarea precoce a cancerului de col uterin, urmate, la nevoie, de referirea către tratament asigurat și controlat calitativ, în cazul leziunilor precursorii ale cancerului de col uterin. Pot beneficia de serviciile de informare și testare femei angajate atât în cadrul instituției partenere semnatare a prezentului protocol, cât și din entitățile aflate sub autoritatea acestuia precum și alte persoane de gen feminin, care se adresează cabinetelor sau acțiunilor cu echipe mobile și îndeplinesc cele două condiții de eligibilitate: au vârsta cuprinsă între 24 și 64 de ani, respectiv au domiciliul (sau rezidența) în unul dintre județele regiunii Nord-Vest (Cluj, Sălaj, Satu Mare, Maramureș, Bihor, Bistrița-Năsăud).

* **În vederea realizării proiectului „Fii responsabilă de sănătatea ta – programe regionale de prevenție, depistare precoce, diagnostic și tratament precoce al cancerului de sân – etapa II - Regiunile de Dezvoltare: Nord-Vest, Vest”:**

a) de a aproba instalarea unității mobile de mamografie la Cluj Arena, intrarea principală, pentru realizarea activității de testare mamografică;

b) de a aproba branșarea unității mobile de mamografie la rețeaua de alimentare cu energie electrică a stadionului Cluj Arena și de a suporta costul energiei electric consumate cu ocazia realizării activității de testare mamografică, pe perioada implementării proiectului;

c) de a promova, prin toate canalele pe care le are la dispoziție, materialele aferente proiectului, puse la dispoziție de către Institutul Oncologic „Prof. Dr. Ion Chiricuță” Cluj-Napoca;

d) de a respecta, conform legislaţiei naţionale, principiul confidenţialităţii în implementarea proiectelor şi activităţilor desfăşurate în comun cu Institutul Oncologic „Prof. Dr. Ion Chiricuță” Cluj-Napoca.

**ARTICOLUL 4.** **DURATA PROTOCOLULUI**

4.1. Protocolul de colaborare intră în vigoare la data semnării de către ambele părţi.

4.2. Protocolul de colaborare are valabilitate până la data de 31 decembrie 2023.

**ARTICOLUL 5. ÎNCETAREA PROTOCOLULUI**

Prezentul Protocol încetează în următoarele situaţii:

a) la expirarea duratei de valabilitate a Protocolului;

b) oricare din părți poate denunța unilateral protocolul, cu respectarea unui termen de preaviz de 15 zile. Activitățile în derulare vor continua până la împlinirea termenului de preaviz;

c) alte cauze de încetare a Protocolului de colaborare, în condițiile legii.

**ARTICOLUL 6. CORESPONDENȚA (COMUNICĂRI, NOTIFICĂRI, INFORMĂRI)**

**6.1.** Corespondența dintre părţile semnatare se va face la sediul prevăzut în partea introductivă a prezentului Protocol prin curier, poștă, fax, e-mail.

**6.2.** Comunicările verbale nu sunt luate în considerare de niciuna dintre părţi, dacă nu sunt confirmate prin una din modalitățile prevăzute în prezentul articol.

**6.3.** În cazul în care comunicarea, notificarea se face prin curier, aceasta se consideră primită de către destinatar la data aplicării ștampilei de înregistrare.

**6.4.** În cazul în care comunicarea, notificarea se face prin poștă, aceasta va fi transmisă prin scrisoare recomandată, cu confirmare de primire, considerându-se primită de către destinatar la data semnării confirmării de primire.

**6.5.** Corespondența transmisă prin fax, e-mail se consideră primită în prima zi lucrătoare după ce a fost expediată cu condiția de a fi transmisă simultan atât pe e-mail cât și pe fax.

**ARTICOLUL 7. SOLUŢIONAREA LITIGIILOR**

**7.1.** Părţile convin ca toate neînțelegerile privind validitatea Protocolului sau cele rezultate din interpretarea, executarea sau încetarea acestuia, precum şi orice alte neînțelegeri şi sau dispute rezultate din prezentul Protocol sau în legătura cu el să fie rezolvate pe cale amiabilă, prin intermediul persoanelor de contact desemnate de către părți ca responsabile de urmărirea derulării protocolului.

Dacă neînţelegerile nu pot fi soluţionate pe această cale, părţile vor face o comunicare scrisă cu privire la aspectele în divergenţă.

**7.2.** În cazul în care nu este posibilă rezolvarea litigiilor pe cale amiabilă, acestea vor fi supuse spre soluționare instanțelor competente din România.

**ARTICOLUL 8. ALTE DISPOZIŢII**

**8.1.** Părţile semnatare se angajează ca orice impediment survenit în aplicarea prezentului protocol de colaborare să fie notificat în timp util celeilalte părţi, iar remedierea acestuia va fi făcută având la bază consultarea reciprocă şi dialogul bilateral constructiv.

**8.2.** Prezentul protocol de colaborare poate fi modificat sau completat la solicitarea oricăreia dintre părţi cu acordul celeilalte, prin semnarea de acte adiţionale, părţi integrante ale prezentului protocol de colaborare;

**8.3.** Prezentului protocol de colaborare îi sunt aplicabile și prevederile din actele normative în materie, în măsura în care acestea nu contravin prevederilor stabilite în protocol. În cazul în care intervin modificări legislative semnificative care conduc la schimbări majore ale prevederilor protocolului de colaborare, se vor încheia acte adiționale pentru punerea în acord cu legislația în vigoare.

**ARTICOLUL 9. DISPOZIŢII FINALE**

Părţile sunt de acord că prezentul Protocol este guvernat de legea română.

Prezentul protocol de colaborare a fost încheiat și semnat azi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în 2 (două) exemplare, în limba română, câte unul pentru fiecare parte.

INSTITUTUL ONCOLOGIC „PROF. DR. ION CHIRICUȚĂ” JUDEŢUL CLUJ,

 CLUJ-NAPOCA prin Consiliul Județean Cluj

 MANAGER PREŞEDINTE

 Ioan-Cătălin VLAD Alin TIŞE

 DIRECTOR EXECUTIV

 Ligia CÎINEANU

 Avizat pentru legalitate

 Compartiment juridic

 Vizat CPF

 Vizat juridic

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**